《玉漏迟 案《东白堂词选》题作「别意」》
清代·俞士彪

西风多病客，那堪又是，离怀别意。相顾凝眸，此际难传心事。

凭意镜台青影，长与照、愁时颦翠。千万里。冷烟淡月，暮云秋水。

知是浪蕊浮花，奈未免多情，谁能遣此。终日痴痴，小楼几番倦倚。

忆着春纤佳处，但珍重、旧时针指。今夜里。凄凉自温鸳被。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。